Owerhede moet op diens fokus | Netwerk24
Owerhede moet op diens fokus
Deur Fred Roger, Port Elizabeth 05 Junie 2018 00:00
Oor Theuns Eloff se artikel “Só red jy munisipaliteite” (31.05):
My ondervinding van munisipaliteite vanaf 1994 is dat te veel geld bestee word aan groot salarisse vir amptenare en die burgemeesterskomiteelede met al hul byvoordele.
Ons moes die ou munisipale stelsel gehou het, sonder politieke inmenging deur burgemeesterskomitees. Dan sou ons baie geld gespaar en beter dienste ontvang het. Hoekom moes ons iets wat werk, verander het?
Die nuwe munisipale wette was onnodig. Dit is te ingewikkeld vergeleke met die voriges.
Munisipaliteite moet sorg vir basiese dienste vir ál hul inwoners, naamlik paaie, water, elektrisiteit en riolering. As hulle dit regkry, kan hulle uitbrei na bykomende projekte wat die inwoners tot voordeel sal strek. Maar dit word nie gedoen nie.
In die Baai word geld tans bestee aan projekte wat sakelui meer tot voordeel strek en nie die inwoners en gewone belastingbetalers nie. Ons betaal al hoe meer vir minder dienste.
Meer oor: Theuns Eloff | My Stem